Starea de sănătate a lui Florin Piersic s-ar fi agravat
Miercuri, în cadrul unei conferințe de presă desfășurate la Cluj-Napoca, Cluj, cadrele medicale au detaliat starea de sănătate a lui Florin Piersic. Acesta se confruntă cu o infecție severă în întregul organism, cunoscută sub numele de septicemie. Este un pericol major pentru viața sa.
Protezele implantate au generat focare secundare de infecție, ce nu pot fi combătute cu antibiotice. În cadrul intervenției chirurgicale efectuate în Cluj-Napoca, echipa medicală a îndepărtat sondele conectate la stimulatorul cardiac din inimă. Următorul pas va consta în extragerea protezei de la genunchi, procedură ce va avea loc la București.
Totul a început de la o infecție la genunchi
De Paște, Florin Piersic a fost supus unei intervenții chirurgicale la genunchiul afectat. Operația a avut loc la prestigiosul Institut de Cardiologie „Niculae Stăncioiu” din Cluj-Napoca. Actorul a fost internat acolo după ce medicii au constatat că infecția de la nivelul genunchiului s-a răspândit în întreg corpul, ajungând până la inimă, unde este implantat un stimulator cardiac.
Dr. Horia Roșianu, medic primar cardiolog responsabil cu intervenția, a explicat că există două categorii principale de dispozitive cardiace implantabile. Prima categorie include stimulatoarele cardiace, utilizate în cazurile de bradicardie. A doua categorie o reprezintă defibrilatoarele, care, pe lângă monitorizarea constantă a ritmului cardiac, pot administra și șocuri electrice, esențiale în tratarea unor aritmii periculoase pentru viață. Procedura de implantare a acestor dispozitive presupune introducerea în inimă a uneia, două sau chiar trei sonde, firide izolate și avansate tehnic, ghidate radiologic și introduse prin venele din regiunea subclaviculară stângă.
Ce le-a transmis actorul fanilor săi?
Milioane de români se roagă acum pentru sănătatea sa. Marele actor a auzit ruga lor. Le-a transmis un mesaj de mulţumire. Totul a fost dezvăluit într-un comunicat dat publicităţii miercuri, 8 mai, de către reprezentanţii Institutului „Matei Balș”.
„Maestrul Florin Piersic dorește să transmită gânduri bune pentru toți admiratorii dumnealui și să îi asigure că «este pe mâini bune»”, se arată într-un comunicat de presă.